ప్రభాస్ సరసన ‘సాహో’లో నాయికగా నటిస్తూ తొలిసారి దక్షిణాదికి వస్తోన్న బాలీవుడ్ తార శ్రద్ధా కపూర్. సెప్టెంబర్లో ‘హసీనా పార్కర్’గా ప్రేక్షకుల్ని పలకరించనున్న ఆమె.. బ్యాడ్మింటన్ క్రీడాకారిణి సైనా నెహ్వాల్గానూ నటించేందుకు సిద్ధమవుతుండటం విశేషం. సైనా పాత్రకు శ్రద్ధ అచ్చుగుద్దినట్లు సరిపోతుందనేది దర్శకుడు అమోల్ గుప్తే అభిప్రాయం. సైనా బయోపిక్లో నటించనుండటం శ్రద్ధను కూడా ఉద్వేగానికి గురిచేస్తోంది. ‘‘స్కూల్లో ఏదో టైమ్లో చాలా మంది అమ్మాయిలు బ్యాడ్మింటన్ ఆడే ఉంటారు. సైనా కేవలం ప్రపంచ అగ్రశ్రేణి బ్యాడ్మింటన్ క్రీడాకారిణుల్లో ఒకరు మాత్రమే కాదు, ఒక యూత్ ఐకాన్ కూడా. ఆమె పాత్రను పోషించే అవకాశం రావడం నా అదృష్టం. ఆ పాత్రలోకి ఎప్పుడెప్పుడు ప్రవేశిద్దామా అని ఆత్రుతగా ఎదురు చూస్తున్నా. తన జీవితం మొత్తాన్ని బ్యాడ్మింటన్ ఆటకే కేటాయించింది సైనా. ఆమె నిర్దేశించిన ప్రమాణాల్ని అందుకోవడం అంత సులువు కాదు. ఇప్పటి వరకూ నేను చేసిన సినిమాల్లోనే ఇది అత్యంత క్లిష్టమైన సినిమా’’ అని చెప్పింది శ్రద్ధ. ఆమె కెరీర్లో ఈ సినిమా ఎలాంటి స్థానం సంపాదిస్తుందో చూడాలి.శ్రద్ధ
prabhas sarasana ‘saaho’loo naayikagaa natistuu tolisari dakshinaadiki vastonna balivud taara shraddha kapur. septemberlo ‘haseena parkar’gaa prekshakulni palakarinchanunna aame.. badminton kreedaakaarini saina nehvaalgaanuu natinchenduku siddhamavutundatam visesham. saina paatraku shraddha achuguddinatlu saripotundanedi darsakudu amol gupte abhiprayam. saina bayopiklo natinchanundatam shraddhanu kuudaa udvegaaniki gurichestondi. ‘‘schoollo edho taimlo chala mandi ammayilu badminton audae untaaru. saina kevalam prapancha agrashreni badminton kreedaakaarinullo okaru matrame kaadu, oka yooth icon kuudaa. aame paatranu poshinche avakaasam ravadam naa adrushtam. aa paatraloki eppudeppudu pravesiddaamaa ani aatrutagaa eduru chustunna. tana jeevitam mottaanni badminton aatake ketayinchindi saina. aame nirdesinchina pramaanaalni andukovadam anta suluvu kaadu. ippati varakuu nenu chesina cinemallone idhi atyanta klishtamaina sinima’’ ani cheppindi shraddha. aame kereerlo ee sinima elanti sthaanam sampaadistundo chudali.shraddha